UNIVERZITET U SARAJEVU- FAKULTET POLITIČKIH NAUKA

Na osnovu člana 121. Zakona o visokom obrazovanju ("Službene novine Kantona Sarajevo" broj 36/22), člana 234. Statuta Univerziteta u Sarajevu, u skladu skladu sa Odlukom o dopuni Dinamičkog plana potreba za raspisivanjem konkursa za izbor u zvanje za studijsku 2023/2024. godinu Univerzitet u Sarajevu - Fakulteta političkih nauka broj 02-1-132-1/24 od 16.01.2024. godine ( pozicija 1), Prijedlog Odluke Vijeća Univerziteta u Sarajevu - Fakulteta političkih nauka broj: godine i Odluke Senata Univerziteta u Sarajevu br. . godine, raspisuje se

**K O N K U R S**

**za izbor akademskog osoblja – saradnika**

**I - Za izbor akademskog osoblja - saradnika u zvanje asistent i to:**

1. **Na naučnu oblast „Socijalni rad“ ….....................1 izvršilac (radni odnos na period od četiri godine bez mogućnosti ponovnog izbora u isto zvanje, u punom radnom vremenu )**

**II - Uslovi konkursa:**

Pored općih uslova propisanih Zakonom o radu, potrebno je da kandidat ispunjava uvjete utvrđene članom 226. Statuta Univerziteta u Sarajevu i uvjete propisane članom 112. Zakona o visokom obrazovanju ("Službene novine Kantona Sarajevo" broj 36/22)

**Asistent:** odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Za navedene pozicije zainteresirani kandidati uz vlastoručno potpisanu prijavu na konkurs dužni su dostaviti:

* CV (biografiju) u pisanoj i elektronskoj formi;
* Ovjerene kopije diploma prvog i drugog ciklusa studija iz oblasti na koju se bira;
* Ovjerene kopije Uvjerenja o položenim ispitima, odnosno dodatak diplomi I (prvog) i II (drugog) ciklusa studija;
* Ovjerenu kopiju Rješenja o priznavanju visokoškolske kvalifikacije, ako je stečena u inostranstvu;

Kandidati mogu da prilože dokumente kojim dokazuju da ispunjavaju i uslove iz člana 112. stav 3. Zakona o visokom obrazovanju ("Službene novine Kantona Sarajevo" broj 36/22)

**III – Način prijave:**

Prijave sa potrebnom dokumentacijom se podnose lično ili putem pošte na adresu:

Fakultet političkih nauka, Sarajevo, Skenderija 72 (sa naznakom ''za Konkurs za izbor akademskog osoblja – saradnika-asistenta)

Prijave se dostavljaju u zatvorenoj koverti.

Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima. Kontakt osoba: Umihana Mahmić , tel.: 033 203 562 lok 113, email: umihana.salcin@fpn.unsa.ba